
Text rozhodnutia
Súd: Krajský súd Bratislava Spisová značka: 10Sd/91/2015 Identifikačné číslo súdneho spisu: 1015201347 Dátum vydania rozhodnutia: 30. 09. 2015 Meno a priezvisko sudcu, VSÚ: JUDr. Beata Jurgošová ECLI: ECLI:SK:KSBA:2015:1015201347.1 Uznesenie Krajský súd v Bratislave v právnej veci navrhovateľa H. T., bytom E. X, U., proti odporkyni Sociálnej poisťovni ústredie, Ul. 29. augusta č. 8, Bratislava, o dátum priznania predčasného starobného dôchodku, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Navrhovateľ svojím návrhom zo dňa 9.6.2015 žiadal preskúmať rozhodnutie odporkyne číslo XXX XXX XXXX X zo dňa 27. mája 2015, ktorým odporkyňa od 3. mája 2015 priznala predčasný starobný dôchodok v sume 478,50 eur mesačne. Rozhodnutím číslo XXX XXX XXXX X zo dňa 7. septembra 2015 odporkyňa podľa § 67 ods. 1 a § 82 zákona č. 461/2003 Z. z. o sociálnom poistení v znení neskorších predpisov navrhovateľovi od 6. mája 2015 priznala predčasný starobný dôchodok v sume 481 eur mesačne. Odporkyňa vydala rozhodnutie číslo XXX XXX XXXX X zo dňa 9.9.2015, ktorým podľa § 112 ods. 1 zákona č. 461/2003 Z.z. zrušila napadnuté rozhodnutie číslo XXX XXX XXXX X zo dňa 27. mája 2015 o priznaní predčasného starobného dôchodku, pretože bolo nesprávne vydané, čím navrhovateľovi celkom vyhovela. Súd podľa § 250o O.s.p. konanie zastavil. O trovách konania súd rozhodol podľa § 246c a § 146 ods. 1 písm. c) O.s.p. Poučenie: Proti tomuto uzneseniu je možné podať odvolanie do 15 dní odo dňa jeho doručenia písomne, dvojmo na Krajskom súde v Bratislave.

